stanford-oval/wikipedia huggingface dataset:
Creed: The Legacy of Rocky
Vastaanotto > Palkinnot ja ehdokkuudet

| Palkinto | Kategoria | Saajat ja ehdokkaat | Tulos | Lähde |
| --- | --- | --- | --- | --- |
| Oscar | Paras miessivuosa | Sylvester Stallone | Ehdokkuus |  |
| Golden Globe | Paras miessivuosa | Sylvester Stallone | Voitto |  |
| National Board of Review | Paras miessivuosa | Sylvester Stallone | Voitto |  |
| National Board of Review | Kymmenen parasta elokuvaa |  | Voitto |  |
Aiheesta muualla

Creed: The Legacy of Rocky Internet Movie Databasessa (englanniksi)
Creed: The Legacy of Rocky Elonet.
Creed: The Legacy of Rocky Box Office Mojossa. (englanniksi)
Creed: The Legacy of Rocky Rotten Tomatoesissa. (englanniksi)
Creed: The Legacy of Rocky Metacriticissä. (englanniksi)
César Cui

César Cui
Ilja Repin: César Cui, 1890, Tretjakovin galleria
César Cui (ven. Це́зарь Анто́нович Кюи́, Tsezar Antonovitš Kjui, 18. tammikuuta (J: 6. tammikuuta) 1835 Vilna, Venäjän keisarikunta – 13. maaliskuuta 1918 Pietari, Venäjän neuvostotasavalta) oli venäläinen säveltäjä ja musiikkikriitikko. Hän kuului Mili Balakirevin johtamaan kansallismieliseen Viiden ryhmään.
Cui oli syntyperältään ranskalais-liettualainen. Hän syntyi Vilnassa, nykyisessä Liettuan pääkaupungissa, sai lapsena opetusta musiikissa ja aloitti sotilasuran Pietarissa. Hänestä tuli linnoitusten asiantuntija. Vuonna 1857 Cui tapasi Balakirevin ja alkoi vakavammin kirjoittaa ja arvostella musiikkia vapaa-ajallaan. Cui osoittautuikin hyvin tuotteliaaksi säveltäjäksi: lukuisten piano- ja kamarimusiikkiteosten lisäksi hän sävelsi viisitoista oopperaa, useita kuoro- ja orkesteriteoksia sekä satoja lauluja.
Musiikki

Cuin oopperoista ensimmäisenä esitettiin julkisesti William Ratcliff, joka perustuu Heinrich Heinen tragediaan. Tämä tapahtui vuonna 1869, mutta teos ei saanut kovin hyvää vastaanottoa osaksi Cuin oman kritiikin purevuuden vuoksi. Jean Richepinin näytelmään perustuvat Le Flibustier ensiesitettiin Pariisin Opera-Comiquessa vuonna 1894, mutta jäi vallalla olleen Wagner-huuman jalkoihin. Cuin menestyksekkäämpiä näyttämöteoksia olivat yksinäytöksinen ooppera Mandariinipoika, kolminäytöksinen Aleksandr Puškinin tekstiin perustuva Kaukasuksen vanki sekä Mademoiselle Fifi (1903), jossa esikuvana oli Guy de Maupassantin novelli.
Cuin teokset eivät ole yhtä kansallishenkisiä kuin muiden Viiden ryhmän jäsenten. Puškinia lukuun ottamatta hänen oopperansa eivät ole venäläisperäisiä, lauluista ja kuoroteoksista sen sijaan useampi. Hänen sävellystyyliään on verrattu enemmänkin ranskalaisiin säveltäjiin ja Robert Schumanniin kuin venäläisiin aikalaisiinsa.
Cuin sävellyksessä pianopreludi op. 64 nro 2 e-molli on kuultu yhtäläisyyksiä Fredin säveltämään kappaleeseen "Katson sineen taivaan", jonka Katri Helena lauloi Jerusalemin Eurovision laulukilpailuissa 1979.
Kirjoitukset

Cuin asema Venäjän armeijassa pakotti hänet julkaisemaan ensimmäiset kriitikonuransa artikkelit salanimellä. Salanimi koostui kolmesta asteriskista (***), mutta Pietarin musiikkipiireissä oli yleisesti tiedossa, kuka oli tekstien takana. Cui peräänkuulutti musiikissa omaperäisyyttä. Hänen sarkastinen tyylinsä sekä Beethovenia varhaisemman musiikin syrjintä antoivat hänelle lisänimen "musiikkinihilisti".
Cui kirjoitti miltei 800 artikkelia useisiin Venäjän ja Euroopan lehtiin vuosien 1864 ja 1918 välisenä aikana. Näistä huomattava osa (noin 300) käsitteli oopperoita. Myöhemmällä iällään Cui kääntyi uusia ”modernisteja”, kuten Richard Straussia, vastaan, ja hänen viimeiset julkaistut artikkelinsa olivat säälimättömiä parodioita (esimerkiksi Гимн футуризму (”Hymni futurismille”) ja Краткая инструкция, как, не будучи музыкантом, сделаться гениальным модерн-композитором (”Lyhyt ohje kuinka tulla nerokkaaksi moderniksi säveltäjäksi olematta muusikko”). Varsinaisen ammattinsa nimissä Cui julkaisi myös useita linnoituksia käsitteleviä kirjoja ja artikkeleita.
Teoksia

Orkesterimusiikki
Orkesterisarja nro 1 op.20 ”Suite miniature” (1882)
Orkesterisarja nro 2 E-duuri op.38 (1887)
Orkesterisarja nro 3 g-molli op.43 ”In modo populari” (1890)
Orkesterisarja nro 4 op.40 ”A Argenteau” (1887)
Suite concertante op.25 viululle ja orkesterille (1884)
Oopperoita:
Kaukasuksen vanki (1857/58)
Mandariinipoika (1859)
William Ratcliff (1861-68)
Angelo (1871-75)
Le Flibustier (1888/89)
Mateo Falcone (1906/07)
Kamarimusiikkia:
Jousikvartetto nro 1 c-molli op.45 (1890)
Jousikvartetto nro 2 D-duuri op.68 (1907)
Jousikvartetto nro 3 Es-duuri op.91 (1913)
Viulusonaatti D-duuri op.84 (vor 1870)
Aiheesta muualla

César Cui International Music Score Library Project (englanniksi)
César Cui ja Bolšoi-teatterin taiteilijoita, 1902
Sveanmaa

Sveanmaan sijainti Ruotsin kartalla (tummennettu).
Sveanmaa (myös Sveeanmaa, ruots. Svealand) on keskimmäinen Ruotsin kolmesta pääalueesta. Muut pääalueet ovat Götanmaa ja Norlanti. Sveanmaan maapinta-ala on 81 012,4 neliökilometriä. Vuoden 2011 lopussa alueella oli 3 785 534 asukasta, joten alueen väentiheys oli 46,7 asukasta neliökilometriä kohti.
Sveanmaan nimi esiintyy ensimmäistä kertaa vasta 1400-luvulla. Se perustuu muinaisskandinaavisen svealaisten heimon nimeen, joka esiintyy erilaisissa kirjoitusmuodoissa kuitenkin jo antiikin kirjallisuudessa.
Sveanmaa koostuu kuudesta maakunnasta, jotka ovat
Södermanland
Uplanti
Västmanland
Närke
Värmlanti
Taalainmaa
Väestönkehitys

| Sveanmaan pääalueen väestönkehitys 1910–2010 |
| --- | --- | --- | --- | --- |
| Vuosi |  |  | Asukkaita |  |
| 1910 | 1910 |    | 1 737 201 | 1 737 201 |
| 1920 | 1920 |    | 1 879 146 | 1 879 146 |
| 1930 | 1930 |    | 1 982 415 | 1 982 415 |
| 1940 | 1940 |    | 2 107 013 | 2 107 013 |
| 1950 | 1950 |    | 2 439 571 | 2 439 571 |
| 1960 | 1960 |    | 2 717 654 | 2 717 654 |
| 1970 | 1970 |    | 3 009 206 | 3 009 206 |
| 1980 | 1980 |    | 3 129 020 | 3 129 020 |
| 1990 | 1990 |    | 3 268 930 | 3 268 930 |
| 2000 | 2000 |    | 3 456 733 | 3 456 733 |
| 2010 | 2010 |    | 3 742 006 | 3 742 006 |
Lähde: Statistiska centralbyrån (SCB). Lähdeviitteet ovat vuosiluvun perässä.
Aiheesta muualla

Kuvia tai muita tiedostoja aiheesta Sveanmaa Wikimedia Commonsissa
Syke (3. tuotantokausi)

Suomalaisen sairaalan traumaosastolle sijoittuvan Syke-draamasarjan kolmas tuotantokausi esitettiin keväällä 2016. Yle oli ilmoittanut jo toukokuussa 2015 sarjan jatkuvan kolmannelle tuotantokaudelle. Kauden kuvaukset aloitettiin syyskuussa 2015. Kauden ensimmäinen jakso esitettiin Yle TV2:lla 23. maaliskuuta 2016 ja samalla kauden viisi ensimmäistä jaksoa julkaistiin Yle Areenassa ennakkoon katsottaviksi. Loput viisi jaksoa julkaistiin 27. huhtikuuta 2016.
Kolmannen kauden ohjasi Taavi Vartia. Kauden pääsikirjoittajana jatkoi sarjan luoja Petja Peltomaa ja jaksokäsikirjoittajina toimivat Terhi Arola, Kirsikka Saari ja Tatiana Elf.
Kolmas tuotantokausi julkaistiin DVD:llä 17. kesäkuuta 2016.
Jaksot

| Jakso | Nimi | Ensiesitys | Katsojaluvut1 | Ikäraja / Sisältörajoitukset   |
| --- | --- | --- | --- | --- |
| 1 | Aivokemiaa | 23. maaliskuuta 2016 | 491 000  |  /   |
| 2 | Kenguruhoitoa | 30. maaliskuuta 2016 | 454 000  |  /  |
| 3 | Vaarallinen potilas | 6. huhtikuuta 2016 | 439 000  |  /   |
| 4 | Priorisointia | 13. huhtikuuta 2016 | 412 000  |  /  |
| 5 | Vuoristotauti | 20. huhtikuuta 2016 | 409 000  |  /  |
| 6 | Hyvin hiljaa | 27. huhtikuuta 2016 | 470 000  |  /  |
| 7 | Myötä- ja vastamäessä | 4. toukokuuta 2016 | 406 000  |  /  |
| 8 | Laitataklaus | 11. toukokuuta 2016 | 280 000  |  /  |
| 9 | Paratiisi | 18. toukokuuta 2016 | 428 000  |  /  |
| 10 | Jumalan kärpäslätkä | 25. toukokuuta 2016 | 452 000  |  /  |
1 Keskikatsojamäärä ensiesityspäivänä televisiossa
Aiheesta muualla

Syke Yle Areenassa
Kolmas tuotantokausi IMDb:ssä (englanniksi)
| --- | --- |
Tuotantokaudet:   1. tuotantokausi  2. tuotantokausi  3. tuotantokausi  4. tuotantokausi  5. tuotantokausi  6. tuotantokausi  7. tuotantokausi  8. tuotantokausi  9. tuotantokausi  10. tuotantokausi  11. tuotantokausi  12. tuotantokausi  13. tuotantokausi  14. tuotantokausi  15. tuotantokausi  16. tuotantokausi 
Pääosissa:   Lena Meriläinen  Iina Kuustonen  Tiina Lymi  Leena Pöysti  Antti Luusuaniemi  Lauri Tilkanen  Jarkko Niemi  Matti Ristinen  Jaana Pesonen  Elena Spirina  Carl-Kristian Rundman  Mari Perankoski  Krista Putkonen-Örn  Niina Koponen  Juha-Tapio Arola  Lotta Kaihua  Amelie Blauberg  Senna Vodzogbe  Janne Saarinen  Marius Valtanen  Valtteri Lehtinen  Sebastian Rejman  Jenni Banerjee  Sanna Stellan  Iida-Maria Heinonen  Nicke Lignell  Akseli Kouki  Helmi-Leena Nummela  Janni Hussi  Mikko Nousiainen 
Esityskanavat:   Yle TV2  Yle Areena  Nelonen  Liv  Ruutu / Ruutu+ 
Elokuvat:   Hätätila  Särkynyt sydän
Suzanna Owíyo

Suzanna Owíyo vuonna 2014.
Suzanna Owíyo on kenialainen maailmanmusiikkia esittävä laulaja ja kitaristi. Hän syntyi Kisumussa ja opiskeli Nairobissa. Myöhemmin Owíyo palasi Kisumuun, jossa hän asuu nyt. Joulukuussa 2001 Owíyo kirjoitti Kisumun 100-vuotisjuhlille kappaleen Kisumu 100.
Diskografia

Mama Africa (2002)
Yamo Kudho (2004)
Aiheesta muualla

Suzzanna Owiyo (Arkistoitu – Internet Archive)
Syke (4. tuotantokausi)

Suomalaisen sairaalan traumaosastolle sijoittuvan Syke-draamasarjan neljäs tuotantokausi esitettiin alkuvuodesta 2017. Yle ilmoitti jo maaliskuussa 2016 sarjan jatkuvan neljännelle tuotantokaudelle, joka esitettiin vuonna 2017. Kausi julkaistiin kokonaisuudessaan Yle Areenassa 1. tammikuuta 2017 heti vuorokauden vaihduttua. Kauden jaksot kuvattiin keväällä 2016.
Neljännen kauden kaksi ensimmäistä jaksoa ohjasi Jäppi Savolainen ja loput kahdeksan toisen tuotantokauden ohjannut Aleksi Mäkelä. Kauden pääkäsikirjoittajaksi vaihtui aiemmilla kolmella kaudella jaksokäsikirjoittajana toiminut Terhi Arola. Arola toimi kaudella myös jaksokäsikirjoittajana yhdessä Outi Keskevaarin, Tatiana Elfin ja Vilja Roihun kanssa.
Sarjan esittäminen päättyi Ylen kanavilla neljänteen tuotantokauteen, vaikka sarja oli saavuttanut suuren suosion. Yle Draaman päällikön Jarmo Lampelan mukaan päätös perustui pohjoismaisten julkisen palvelun kanavien periaatteeseen, jonka mukaan kolmesta neljään tuotantokautta on pitkä ikä draamasarjalle. Syke on ollut Yle Areenan kaikkien aikojen katsotuin ohjelma vuoteen 2018 mennessä.
Neljäs tuotantokausi julkaistiin DVD:llä 31. maaliskuuta 2017.
Jaksot

| Jakso | Nimi | Ensiesitys | Katsojaluvut1 | Ikäraja / Sisältörajoitukset   |
| --- | --- | --- | --- | --- |
| 1 | Hyppy tuntemattomaan | 4. tammikuuta 2017 | 491 000  |  /  |
| 2 | Addikti | 11. tammikuuta 2017 | 548 000  |  /  |
| 3 | Biohakkeri | 18. tammikuuta 2017 | 497 000  |  /  |
| 4 | Kunnes toisin todistetaan | 25. tammikuuta 2017 | 425 000  |  /  |
| 5 | Kymmenen sormea ja varvasta | 1. helmikuuta 2017 | 429 000  |  /  |
| 6 | Elä ja anna toisen kuolla | 8. helmikuuta 2017 | 400 000  |  /  |
| 7 | Vaarallinen leikki | 15. helmikuuta 2017 | 424 000  |  /   |
| 8 | Lävistetty | 22. helmikuuta 2017 | 418 000  |  /  |
| 9 | Aika on herätä, nousta ja lähteä | 1. maaliskuuta 2017 | 539 000  |  /   |
| 10 | Jälkeläisiä | 8. maaliskuuta 2017 | 476 000  |  /  |
1 Keskikatsojamäärä ensiesityspäivänä televisiossa
Aiheesta muualla

Syke Yle Areenassa
Neljäs tuotantokausi IMDb:ssä (englanniksi)
| --- | --- |
Tuotantokaudet:   1. tuotantokausi  2. tuotantokausi  3. tuotantokausi  4. tuotantokausi  5. tuotantokausi  6. tuotantokausi  7. tuotantokausi  8. tuotantokausi  9. tuotantokausi  10. tuotantokausi  11. tuotantokausi  12. tuotantokausi  13. tuotantokausi  14. tuotantokausi  15. tuotantokausi  16. tuotantokausi 
Pääosissa:   Lena Meriläinen  Iina Kuustonen  Tiina Lymi  Leena Pöysti  Antti Luusuaniemi  Lauri Tilkanen  Jarkko Niemi  Matti Ristinen  Jaana Pesonen  Elena Spirina  Carl-Kristian Rundman  Mari Perankoski  Krista Putkonen-Örn  Niina Koponen  Juha-Tapio Arola  Lotta Kaihua  Amelie Blauberg  Senna Vodzogbe  Janne Saarinen  Marius Valtanen  Valtteri Lehtinen  Sebastian Rejman  Jenni Banerjee  Sanna Stellan  Iida-Maria Heinonen  Nicke Lignell  Akseli Kouki  Helmi-Leena Nummela  Janni Hussi  Mikko Nousiainen 
Esityskanavat:   Yle TV2  Yle Areena  Nelonen  Liv  Ruutu / Ruutu+ 
Elokuvat:   Hätätila  Särkynyt sydän
Taiying

Taiying (kiin.: 台营镇; pinyin: Táiyíng Zhèn) on suurkunta Funingin kaupunkipiirissä joka on Qinhuangdaon prefektuuritason kaupungissa joka on Hebein maakunnassa Kiinassa.
Pinta-ala on 158,64 neliökilometriä. Väkiluku vuonna 2017 oli 41 623.
David Bernhardt

| David Bernhardt> Henkilötiedot |
| --- | --- |
Syntynyt: 1. joulukuuta 1997 (ikä 26) Huddinge, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  93 kg
Seura
Seura:  MoDo Hockey
Sarja:  HockeyAllsvenskan
Pelinumero:  40
Pelaajaura
Pääsarjaura:  2016–
Aik. seurat:  Djurgårdens IF (SHL) Växjö Lakers HC (SHL) SaiPa (SML) HIFK (SML)
NHL-varaus:  199. varaus, 2016 Philadelphia Flyers
David Bernhardt (s. 1. joulukuuta 1997 Huddinge, Ruotsi) on ruotsalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue MoDo Hockeyssa.
Ura > Maajoukkueura

Bernhardt pelasi alle 20-vuotiaiden MM-kilpailuissa vuonna 2017. Yhteensä hän on pelannut 17 nuorten maaottelua.
Pelityyli

Bernhardtin entisen seuran HIFK:n urheilutoimenjohtaja Tobias Salmelaisen mukaan hän on hyvä yleispuolustaja, joka näkee kentän hyvin ja pystyy liikuttamaan kiekkoa järkevästi.
Muuta

Bernhardtin isoveli Daniel pelasi omalla urallaan hyökkääjänä 16 SHL-ottelua Djurgårdens IF:ssä. Hänellä oli myös New York Rangersin NHL-varaus vuodelta 2015.
Veljekset pelasivat vuosia yhdessä Ruotsin juniorisarjoissa.
DA-Group

| DA-Design Oy |
| --- | --- |

Yritysmuoto:  osakeyhtiö
Perustettu:  1995
Toimitusjohtaja:  Sami Kotiniemi 
Kotipaikka:  Forssa 
Liikevaihto:   10,4 milj. € (2019) 
Liikevoitto:   0,7 milj. € (2019)
Henkilöstö:  61 (2019)
Tytäryhtiöt:  lukuisia
Kotisivu:  www.da-group.fi
Infobox OKVirheellinen NIMI-arvo: 
DA-Group on suomalainen elektroniikka- ja teknologiaratkaisuja tuottava konserni. Teknologiakonsernin emoyhtiö on DA-Design Oy. DA-Group-nimeä on käytetty vuodesta 2014 lähtien emoyhtiön DA-Design Oy:n ja sen tytäryhtiöiden toiminnoista.
Konsernin erikoisosaamista ovat sulautetut järjestelmät, elektroniikka ja mekaniikka sekä RF-,  mikroaalto- ja millimetriaaltoteknologiat. Se tarjoaa myös vedenalaista puolustusteknologiaa meripuolustukseen.
Historia > DA-Design Oy (1995-2013)

DA-Design Oy perustettiin vuonna 1995 ja se toimi alkuvuosinaan sulautettujen järjestelmien suunnittelijana.  Vuonna 2006 yritys osti asiakkaansa Mitron Oy:ltä mediamittauslaitteiden liiketoiminnan vuonna 2006.
Vuonna 2007 yhtiö osti SF-Design-nimisen insinööritoimiston ja muutti Forssasta Jokioisiin . Vuoden 2008 alussa se osti Elektrobit-konserniin kuuluneelta Elektrobit Microwavelta sen avaruusyksikön, joka alun perin oli ollut Insinööritoimisto Ylinen Oy. Ylinen oli Suomen avaruustoiminnan pioneeriyrityksiä ja tämän vuoksi DA-Designin avaruuslaitteiden tekemisen volyymi on kaupan jälkeen suomalaisittain suuri.
Syksyllä 2009 DA-Design osti vuonna 1991 perustetun Cross Country Systems Oy:n puolustusteollisuus- ja teollisuusautomaatiotoiminnot, jolloin sen toiminta laajeni Tampereelle.
Historia > DA-Group -konserni (2014–)

Vuonna 2014 konsernin aputoiminimi DA-Group rekisteröitiin kattamaan emoyhtiön DA-Design Oy:n ja sen tytäryhtiöiden toiminnot.
Vuonna 2015 DA-Design osti Sanoma Medialta sen omistaman Hämeen Paino -yhtiön. Kauppaan kuului Forssassa oleva painolaitos ja siihen kuuluvat maat: 260 000 neliömetrin tontti ja 25 000 neliömetrin kiinteistöt. DA-Group siirsi päätoimipaikkansa Jokioisilta entiseen painotaloon ja alkoi käyttää tiloja elektroniikan valmistukseen ja testaukseen.
Vuonna 2016 konsernin liikevaihto oli 7,8 miljoonaa euroa.
Keväällä 2017 DA-Group osti Tampereen Hervannasta osan Microsoftin (aiemmin Nokian) testauslaboratoriotiloista laitteineen. Akkreditoidussa testauslaboratoriossa tarjotaan mittaus- ja testauspalveluita elektroniikkaan ja mobiilisovelluksiin. Tampereen toimipisteessä työntekijöitä oli 20.
Vuonna 2017 konsernin liikevaihto oli konsernissa yli 10 miljoonaa euroa, josta noin puolet meni vientiin.
Keväällä 2018 DA-Group osti ruiskupuristusmuottivalmistaja HeViMet Oy:n. Se jatkoi kaupan jälkeen omalla nimellään, mutta muutti tuotantonsa DA-Groupin päätoimipaikkaan Forssaan. Syksyllä 2018 DA-Group osti helsinkiläisen Surma Ltd:n, joka on erikoistunut laivojen taistelunkestävyyteen. Yhtiöt olivat aiemmin tehneet yhteistyötä kansainvälisissä projekteissa.  Meripuolustusteknologian palveluja myydään jatkossakin Surma-brändillä.
Keväällä 2019 DA-Group aloitti Elbit Systems EW & SIGINT - Elisran kanssa yhteistyön globaaleihin satelliittipaikannusjärjestelmiin tarkoitetun häiriönsuojaratkaisun, "Elbit Systemsin Immune Satellite Navigation System (iSNS)" –järjestelmän, kanssa. Globaalin satelliittipaikannusjärjestelmän (GNSS) lähettämiä paikkatieto- ja aikasignaaleja voidaan häiritä tai väärentää. Antennijärjestelmä iSNS pyrkii poistamaan paikkatietosignaaleista häirintälähetteen.
Kesällä 2019 DA-Group osti oululaisen Creowave Filters Oy:n, jonka kanssa se oli aiemminkin tehnyt yhteistyötä elektroniikkavalmistuksessa. Yhtiöt tähtäsivät kansainvälisille markkinoille matkapuhelinverkkojen mittauksissa tarvittavilla radiotaajuussuodattimillaan. Vuonna 2013 perustettu Creowave Filters työllisti yhdeksän henkilöä ja sen kansainväliset asiakkaat toimivat mobiiliverkkojen tukiasemaliiketoiminnassa.
Vuonna 2020 DA-Group lanseerasi uuden Turso-merimiinajärjestelmän Euronaval-messuilla. Järjestelmään kuuluu MM30-herätemiina, miinoitusjärjestelmä, kehitystyökalut ja sukeltajien koulutuslaitteet.
Organisaatio

DA-Groupin päätoimipaikka sijaitsee Forssassa Sanoma Groupin entisessä painotalossa ja sillä on toimipisteet myös Helsingissä, Tampereella ja Kaarinassa. Forssan elektroniikkatehdas työllisti vuonna 2018 noin 70 henkeä, yhteensä yrityksessä oli yli sata työntekijää. Vuonna 2019 yhtiöön kuului kolme liiketoimintalinjaa: Puolustus ja turvallisuus, Avaruusteknologia ja Teollisuus.
DA-Groupiin kuuluu emoyhtiö DA-Design Oy:n lisäksi:
Controlled Oy, kaarinalainen yritys, jonka DA-Group osti vuonna 2016 ja joka on suunnitellut ja valmistanut LED-näyttöjärjestelmiä yli 20 vuoden ajan.
Creowave Filters Oy, oululainen yritys, joka ostettiin vuonna 2019
Eleforss Oy, joka tarjoaa akkreditoituja testauspalveluja. Vuonna 2008 perustettu yritys sulautettiin osaksi DA-Groupia vuonna 2014.
HeViMet Oy, joka suunnittelee ja valmistaa muoviteollisuudelle ruiskupuristusmuotteja ja palvelee asiakkaita tarkkuusmekaniikkaosissa erikoiskoneistuksin, lankasahauksin sekä kipinätyöstöin. Sen asiakkaita ovat globaalisti toimivat suomalaiset yritykset, joiden tuotteita tai niiden osia tehdään muovista. Se on valmistanut muotteja muun muassa lasten muovimukeista ja led-linsseistä vaatiiviin puolustussektorin laitteisiin. Vuonna 2015 perustetun yrityksen liikevaihto vuonna 2017 oli 785 000 euroa.
Hämeen Paino Oy, jonka DA-Group osti vuonna 2015
Oy Nelcomp Ltd., joka on toiminut DA-Designin käyttämän elektroniikan tuotanto- ja kokoonpanotoimittajana alusta asti. Vuonna 2014 se siirtyi DA-Group-konsernin tytäryhtiöksi.
Surma Ltd, joka on erikoistunut laivojen taistelunkestävyyteen. Vuonna 2007 perustetun yrityksen asiakkaisiin kuuluu merivoimien lisäksi telakoita. Vuonna 2017 yrityksen vuosiliikevaihto oli 2 miljoonaa euroa   ja se työllisti 15 henkilöä. Surman asiakkaisiin kuuluu muun muassa Yhdysvaltain laivasto, Chilen ASMAR-telakka ja kotimaassa puolustusvoimat ja meriteollisuus.
Tuotteet

Teknologiakonserni DA-Group suunnittelee ja valmistaa elektroniikan ja huipputeknologian kokonaisratkaisuja. Sen asiakkaat ovat teollisuus- ja teknologiayrityksiä, osa toimii myös puolustus- ja avaruusteollisuuden parissa. Konsernin erityisosaamista on sulautetut järjestelmät, elektroniikka ja mekaniikka, ohjelmistot sekä RF-, millimetri- ja mikroaaltoteknologiat. Palveluihin kuuluu tuotekehitys ja suunnittelu, testaus ja validointi, laitevalmistus ja elinkaaripalvelut.
Konserni valmistaa esimerkiksi Darad-laitteita ja vedenalaisia puolustusratkaisuja sekä laivojen taistelukestävyyden hallintaa ja sähkömagneettisen yhteensopivuuden (EMC) suunnittelua ja hallintaa.
DA-Group on toimittanut avaruustekniikkaa muun muassa seuraaviin hankkeisiin:
Vaisalan säätutkan radiolaitteita ja mikroaaltoteknisiäkomponentteja
EISCAT:in arktisiin tutka-asemiin 3D-tutkan lähetin ja vastaanotinjärjestelmiä
TerraSAR-X, Tandem-X ja PAZ-kaukokartoitussatelliittien SAR-tutkan komponentit
Euroopan avaruusjärjestö ESAn
Huygens-luotaimen radiokorkeusmittari
Planck-luotaimen LFI-isntrumentin mikroaaltovastaanottimet
SMOS-luotaimen radiometrien tekniikkaa
EU Copernicus -ohjelman Sentinel-1 A, B, C ja D –satelliitteihin useita alijärjestelmiä
ESAn ja Euroopan sääsatelliittijärjestö Eumetsatin MetOp-SG -ohjelman satelliittien 89 GHz:n vastaanottimet
Aiheesta muualla

Yrityksen sivusto
Davy Jones (Pirates of the Caribbean)

| Davy Jones |
| --- | --- |
 Davy Jones viimeisessä kaksintaistelussaan kapteeni Jack Sparrow’ta vastaan.
Näyttelijä:  Bill Nighy
Esiintymiset:  Kuolleen miehen kirstu, Maailman laidalla
Henkilötiedot
Sukupuoli:  mies
Ammatti:  Lentävän hollantilaisen kapteeni, lippulaivan kapteeni Beckettin E.I.T.C Armadalle, Merellä kuolleiden sielujen kuljettaminen toiselle puolelle (laiminlyöty)
Palvellut laivoilla:  Lentävä hollantilainen
Brethren-luokitus:  mukana ensimmäisessä kokouksessa
Aseet:  Yhden käden leveämiekka, Norringtonin miekka
Palkkio:  ei tiedossa
Hyökätyt laivat:  Edinburgh Trader, Musta helmi, Empress, HMS Endeavour sekä monia muita nimeämättömiä laivoja
Perhe:  ei tiedossa
Infobox OKNimi-testi OK: 
Davy Jones on Pirates of the Caribbean -elokuvissa esiintyvä Lentävän hollantilaisen kapteeni, jota näyttelee Bill Nighy. Hahmon nimi on etenkin merimiesten käyttämä kiertoilmaus paholaiselle ja hahmo mukailee muun muassa Lentävän hollantilaisen legendaa. Davy Jones on kirottu kulkemaan meriä ikuisesti Lentävällä hollantilaisella. Vain kerran kymmenessä vuodessa hän saa palata yhdeksi päiväksi maalle. Elokuvassa Kuolleen miehen kirstu kerrotaan Davy Jonesin nostattaneen Jack Sparrow’lle Mustan helmen meren pohjasta kolmetoista vuotta aiemmin. Vastapalvelukseksi kolmentoista vuoden kapteeniudesta Mustalla helmellä Sparrow myi sielunsa Jonesille.
Taustaa

Davy Jones oli skotlantilainen merimies, joka rakastui meren jumalattareen Kalypsoon. Tämän myötä hän lupautui Lentävän hollantilaisen kapteeniksi, tehtävänään merellä kuolleiden sielujen opastaminen tuonpuoleiseen. Hänen tulisi olla kymmenen vuotta merellä, ja vain yksi päivä maalla. Jones hoiti tehtäväänsä kymmenen vuotta, mutta tuona yhtenä päivänä joka hänelle oli luvattu maissa, Kalypso ei ollutkaan paikalla. Jones tunsi tulleensa petetyksi, ja suostutteli veljeskunnan oikeuden vangitsemaan Kalypson ihmishahmoon (Tia Dalma).  Hän repi sydämen rinnastaan ja laittoi sen kirstuun jonka piilotti.
Jonesin laiminlyötyä tehtävänsä kuolleiden opastajana hän miehistöineen muuttui osaksi merta, ihmisen ja merenolentojen sekoituksiksi. Hän seilaa merien halki etsien kuolemaapelkääviä sieluja palvelukseen laivallensa.
Kuolleen miehen kirstu

Jack Sparrow’n sopimuksen mukainen aika on loppunut ja Davy Jones haluaa hänet palvelukseensa
Lentävälle hollantilaiselle sadaksi vuodeksi. Sparrow puolestaan etsii kuolleen miehen kirstua, koska Jonesin sydäntä uhkaamalla hänellä olisi valta hänen ylitseen. Hän onnistuu varastamaan kirstun avaimen Jonesilta ja myöhemmin löytää kirstun.
Elokuvan lopussa Jack Sparrow menettää kirstun avaimineen, jotka päätyvät Englannin Itä-Intian kauppakomppanian lordi Cutler Beckettille. Jonesin lemmikki Kraken kuitenkin saa Jackin ja hän päätyy Davy Jonesin loukkuun.